Mister Olimpiya 1969
Mister Olimpiya 1969 — Bodibildinq üzrə ən populyar yarışın sayca beşincisi. Beynəlxalq Bodibildinq və Fitnes Federasiyasının (IFBB) təşkilatçılığı ilə 1969-cu ilin 13 sentyabrında Nyu-York şəhərində, Bruklin musiqi akademiyasının binasında keçirilmişdir. Bu dəfəki yarışda iki qat Mister Olimpiyanın qalibi Serjio Olivanın rəqibi heç kimin tanımadığı Arnold Şvartsnegger idi. O zamanın mütəxəssilərin fikrinə görə bu yarışma "bodibildinq tarixinin ən böyük qarşılaşması" idi. Yarış Olivanın qələbəsi ilə yekunlaşdı. Bununlada o bu yarışı ardıcıl 3 dəfə qazanan ilk, eyni zamanda Arnold Şvartseneggerə qalib gəlmiş yeganə idmançı oldu. Arnoldun söylədiklərinə görə o yarışdan sonra özünə söz vermişdir ki, bir daha Serjio Olivaya məğlub olmayacaq və sözünü də tutmuşdur: Növbəti üç qarşılaşmanın hamısında o Serjio Olivaya qalib gəlmişdir.